104.08 REGOLAMENTI DWAR L-ASSIGURAZZJONI TA’ VETTURI BIL-MUTUR GĦAR-RISKJI TA’ TERZI PERSUNI (VETTURI EŻENTATI MILL-ASSIGURAZZJONI) L-AVVIŻ LEGALI 189 tal-2008, kif emendat bl-Avviż Legali 12 tal-2016. L-AVVIŻ LEGALI 189 tal-2008, kif emendat bl-Avviż Legali 12 tal-2016. 1. It-titolu ta’ dawn ir-regolamenti hu Regolamenti dwar l-Assigurazzjoni ta’ Vetturi bil-Mutur għar-Riskji ta’ Terzi Persuni (Vetturi Eżentati mill-Assigurazzjoni). 2. Tifsir. Kap. 104. Kap. 403. Kap. 403. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "id-Direttiva 84/5/KE 84/5/KEE tat-30 ta’ Diċembru, 1983, dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur, kif emendata bid-Direttiva tal-Kunsill 90/232/KE " id-Direttiva 84/5/KEE" tfisser id-Direttiva tal-Kunsill E ta’ l-14 ta’ Mejju 1990, u bid-Direttiva tal-Kunsill 2005/14/KE tal-11 ta’ Mejju 2005; "l-Ordinanza" tfisser l-Ordinanza dwar l-Assigurazzjoni ta’ Vetturi bil-Mutur għar-Riskji ta’ Terzi Persuni. "Fond għall-Protezzjoni u Kumpens" tfisser il-Fond għall-Protezzjoni u Kumpens imwaqqaf taħt l-artikolu 49 ta’ l-Att dwar il-Kummerċ ta’ l-Assigurazzjoni, u l-kliem u l-frażijiet li huma wżati wkoll fl-Ordinanza għandhom l-istess tifsira bħal dik fl-Ordinanza. 3. Eżenzjonijiet dwar ċerti vetturi bil-mutur. Il-vetturi elenkati fl-Iskeda huma eżentati mir-rekwiżit ta’ ċertifikat ta’ l-assigurazzjoni, sew internazzjonali sew ta’ kull xort’ oħra, imsemmi fl-artikoli 3 u 5 ta’ l-Ordinanza. 4. (1) Konformament mal-proviso ta l-artikolu 3(4)(b) tal-Ordinanza, kumpens għall-korriment u danni kaġunati bl-użu ta’ vetturi msemmija fl-Iskeda għandu jingħata mill-Fond għall-Protezzjoni u Kumpens stabbilit taħt l-artikolu 9Ċ tal-Ordinanza. (2) Fil-każ li l-Fond għall-Protezzjoni u Kumpens iħallas kumpens għall-korriment jew danni kaġunati bl-użu ta’ vetturi msemmija fl-artikolu 3(4) tal-Ordinanza, il-Fond għandu jiġi surrogat fil-jeddijiet tal-persuna li tirċievi dak il-ħlas u mingħajr l-ebda preġudizzju għall-ġeneralità ta’ din id-dispożizzjoni jkollu wkoll id-dritt li jagħmel talba kontra il-Fond ta’ Garanzija li hemm previst fl-Artikolu 1(4) tad-Direttiva 84/5/KEE fl-Istat fejn il-vettura tkun normalment ibbażata. (3) L.S.403.13 Fil-każ li xi parti li sofriet danni tagħmel talba direttament lill-Fond għall-Protezzjoni u Kumpens fir-rigward ta’ xi korriment jew danni kaġunati bl-użu ta’ vetturi msemmija fl-Iskeda, il-ħlas għandu jsir biss mill-Fond għall-Protezzjoni u Kumpens jekk ir-rekwiżiti stabbiliti fir-regolament 25 tar-Regolamenti dwar il-Fond għall-Protezzjoni u Kumpens ikunu sodisfatti. (4) Il-Fond għandu jkun biss responsabbli li jagħmel ħlasijiet taħt dan ir-regolament sa dawk il-limiti ta’ responsabbilità kif preskritti taħt l-artikolu 4(1) tal-Ordinanza.